- **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrare**

Nr. Draft din 22.10.2019

Ca urmare a solicitării de emitere a acordului de mediu adresate de **ORAȘUL CRISTURU SECUIESC**, cu sediul în or. Cristuru Secuiesc, p-ța Libertății, nr. 27, judeţul Harghita, înregistrată la Agenţia pentru Protecţia Mediului Harghita cu nr. 8206 din 08.11.2018 și completată la nr. 8744/04.12.2018, 442/21.01.2019, 8760/27.09.2019, 9000/07.10.2019, 9023/07.10.2019 și 9130/09.10.2019 în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de 22.10.2019, că proiectul „**Construcția de locuințe pentru tineri, destinate închirierii, str. Dávid Ferenc, Nr. 1, bloc Nr. 3, regim de înălțime P+2E+M și 30U.L.**” propus a fi amplasat în jud. Harghita, orașul Cristuru Secuiesc, str. Dávid Ferenc, nr. 1 - nu se supune evaluării impactului asupra mediului.

Justificarea prezentei decizii:

I. Motivele pe baza cărora s-a stabilit neefectuării evaluării impactului asupra mediului sunt următoarele:

a) proiectul se încadrează în prevederile Legii nr. 292 privind evaluarea impactului anumitor proiecte publice şi private asupra mediului, anexa nr. 2, pct. 10 lit. b) proiecte de dezvoltare urbană

b) punctele de vedere exprimate în scris și susținute în cadrul ședinței Comisiei de Analiză Tehnică din data 22.10.2019, cu privire la prezentul proiect, respectiv că acesta nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă;

c) Justificarea potrivit criteriilor prevăzute în anexa nr. 3;

**1. Caracteristicile proiectelor**

a) dimensiunea şi concepţia întregului proiect:

Proiectul prevede realizarea unui bloc de locuințe colective, cu regim de înălțime P+2E+M nivele. Blocul de locuințe va avea două tronsoane. Fiecare tronson grupează pentru primele 3 nivele patru apartamente la o casă de scară. În mansardă s-au propus trei apartamente la o casă de scară.

**AGENŢIA PENTRU PROTECŢIA MEDIULUI HARGHITA**



Miercurea Ciuc, str. Márton Áron, nr. 43, judeţul Harghita, Cod 530211

E-mail: [office@apmhr.anpm.ro](mailto:office@apmhr.anpm.ro); Tel. 0266-312454; Fax. 0266-310041

|  |
| --- |
| *Operator de date cu caracter personal, conform Regulamentului (UE) 2016/679* |

Utilități:

Apa potabilă va fi asigurată din rețeaua de apă potabilă al orașului Cristuru Secuiesc.

Apele uzate menajere se vor evacua în rețeaua de canalizare menajeră a localității.

Apele pluviale se vor evacua în rigola existentă în aceeași stradă.

Energia termică va fi asigurată cu două cazane prevăzute a se instala la parterul fiecărei case de scări, utilizând ca și combustibil gaz natural.

Alimentarea cu energie electrică se realizează prin LES de 1 KV, din postul de transformare situat în zona amplasamentului.

b) cumularea cu alte proiecte existente şi/sau aprobate: În apropiere se găsesc alte două blocuri ANL, care împreună cu investiția propusă vor alcătui un ansamblu rezidențial de dimensiuni reduse;

c) utilizarea resurselor naturale, în special a solului, a terenurilor, a apei şi a biodiversităţii: piatră naturală, apă, gaz natural

d) cantitatea şi tipurile de deşeuri generate/gestionate:

În perioada de realizare a proiectului: Se vor genera deșeuri de: ambalaje de hârtie şi carton, ambalaje de material plastic, pământ şi pietre, care vor fi valorificate prin operatori autorizați

În perioada de funcționare deșeurile generate vor fi:

* Deşeurile municipale amestecate ( cod 20 03 01) vor fi stocate pe parcela învecinată (blocurile ANL construite în anul 2011) și vor fi transportate de către operatorul economic autorizat în zonă.
* Hârtie, metal, plastic și sticlă;

e) poluarea şi alte efecte negative:

**În perioada de realizare a investiției**, emisiile vor consta în gazele de eșapament de la utilaje/autovehicule folosite pentru transportul diverselor materiale, dar și pulberi ca urmare a lucrărilor de construire.

**În timpul funcționării:** se consideră că nu se vor produce surse de poluare a aerului care să creeze disconfort populației din zonă

Apele uzate menajere vor fi evacuate în canalizarea menajeră a localității,

f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul

g) riscurile pentru sănătatea umană: Nu este cazul.

**2. Amplasarea proiectelor**

Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce priveşte:

a) utilizarea actuală şi aprobată a terenurilor: terenul studiat este situat in intravilanul orașului Cristuru Secuiesc folosința actuală: teren fără construcții conform cu Certificatul de Urbanism nr. 25 din 11.04.2018 emis de Primăria Orașului Cristuru Secuiesc;

b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c) capacitatea de absorbţie a mediului natural, acordându-se o atenţie specială următoarelor zone:

1. zone umede, zone riverane, guri ale râurilor: nu este cazul;

2. zone costiere şi mediul marin: nu este cazul;

3. zonele montane şi forestiere: nu este cazul;

4. arii naturale protejate de interes naţional, comunitar, internaţional: nu este cazul;

5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: amplasamentul proiectului se află la o distanță de cca. 0,24km de limita sitului de importanță comunitară ROSCI 0383 „Râul Târnava Mare dintre Odorheiu Secuiesc și Vânători”;

6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;

7. zonele cu o densitate mare a populaţiei: nu este cazul;

8. peisaje şi situri importante din punct de vedere istoric, cultural sau arheologic: nu este cazul.

**3. Tipurile şi caracteristicile impactului potenţial**

Efectele semnificative pe care le pot avea proiectele asupra mediului trebuie analizate în raport cu criteriile stabilite la pct. 1 şi 2, având în vedere impactul proiectului asupra factorilor prevăzuţi la art. 7 alin. (2) din prezenta lege, şi ţinând seama de:

a) importanţa şi extinderea spaţială a impactului - o parte a intravilanul orașului Cristuru Secuiesc.

b) natura impactului: impact social pozitiv;

c) natura transfrontalieră a impactului: nu este cazul;

d) intensitatea şi complexitatea impactului: impact redus;

e) probabilitatea impactului: redusă;

f) debutul, durata, frecvenţa şi reversibilitatea preconizate ale impactului: pe perioada executării lucrărilor durata impactului va fi scurtă;

g) cumularea impactului cu impactul altor proiecte existente şi/sau aprobate: nu este cazul;

h) posibilitatea de reducere efectivă a impactului: nu este cazul.

**II. Motivele care au stat la baza luării deciziei etapei de încadrare în procedura**

**de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a

Guvernului nr. 57/2007 privind regimul ariilor naturale protejate, conservarea

habitatelor naturale, a florei şi faunei sălbatice, cu modificările şi completările

ulterioare, amplasamentul acestuia fiind situat în afara ariilor naturale protejate si a

siturilor Natura 2000;

**Condițiile de realizare a proiectului:**

a) Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse se va realiza cu respectarea prevederilor Legii nr. 211/2011 privind regimul deşeurilor cu toate modificările și completările ulterioare

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

* abandonarea, înlăturarea sau eliminarea deşeurilor în locuri neautorizate;
* staţionarea mijloacelor de transport în afara terenurilor desemnate în acest scop
* distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d) Titularul/operatorul activităţii se va asigura că toate operaţiile de pe amplasament să fie realizate în aşa fel încât emisiile să nu determine o deteriorare semnificativă a calităţii aerului, dincolo de limitele amplasamentului.

f.) Calitatea apelor uzate tehnologice se vor încadra în valorile prescrise în anexa nr. 2 a Hotărârii Guvernului României nr. 188/2002 modificat şi completat cu H.G.R. nr. 352/2005 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA-002/2005;

g.) La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

Ing. ABOS Judit geogr. Mihály István